คือผมโดนแมวข่วนไปเมื่อวันที่ 6 ก.ค 62 ซึ่งเป็นแผลระดับสอง แต่ผมฉีดวัคซีนช้าไป7วัน คือ 13 ก.ค 62 หลังจากนั้นก็ฉีดตามคอสปกติแล้วก็ให้อิมมูโนบริเวณแผล แล้วก็แมวที่ข่วนยังมีอาการปกติอยู่ แต่วันนี้ 22 ก.ค 62 ผมรู้สึกคันบริเวณ รอบๆแผลที่ถูกข่วน(ไม่ใกล้มากห่างจากแผลประมาน2ซม.) พอเกาก็เป็นผื่นแดงรอบๆซึ่งคาดว่าน่าจะเป็นลมพิษหรืออะไรซักอย่าง แต่ไม่มีอาการอย่างอื่น ผมควรทำอย่างไรดีครับ
สวัสดีค่ะ จากอาการที่กล่าวมานั้นน่าจะเป็นแค่ปฏิกิริยาการอักเสบที่เกิดตามหลังแผลเปิดทั่วไป อาจเป็นผื่นแดง ช่วงที่ใกล้หายแล้วอาจมีอาการคันรอบๆร่วมด้วยได้โรคพิษสุนัขบ้าเป็นโรคที่ติดต่อมาจากการสัมผัสสัตว์เลี้ยงลูกด้วยนมเช่นหมา แมวที่ติดเชื้อ อาการแสดงมักเกิดหลังได้รับเชื้อ 2-8 สัปดาห์ หรือนานกว่านั้นได้ อาการคือมีไข้ ปวดเมื่อยตามตัว คลุ้มคลั่ง กลัวน้ำ กลืนน้ำลายไม่ได้ และสมองอักเสบจนถึงแก่ชีวิต โดยการติดต่อของโรคเกิดได้จาก-ถูกสัตว์กัดหรือข่วนโดยตรงจนมีเลือดออก-สัตว์มาเลียแผล หรือเลียปาก-รับประทานเนื้อสัตว์ดิบ หรือปรุงเนื้อสัตว์ดิบโรคพิษสุนัขบ้าป้องกันได้ด้วยการฉีดวัคซีน 5 เข็ม และมีการกระตุ้นวัคซีนเมื่อถูกกัดซ้ำแนะนำฉีดวัคซีนให้ครบตามแพทย์นัด หากฉีดวัคซีนและอิมมูโนซึ่งก็คือภูมิคุ้มกันรอบแผลแล้ว โอกาสจะเป็นโรคพิษสุนัขบ้ามีน้อยมากๆ และสังเกตแผล หากแผลปวด บวม แดง ร้อน คันมากขึ้นเรื่อยๆ อาจเกิดจากแผลติดเชื้อ ควรกลับไปพบแพทย์การดูแลตัวเองเบื้องต้น ทำความสะอาดแผลด้วยน้ำเปล่าหรือน้ำสบู่ รับประทานยาแก้ปวดหรือยาฆ่าเชื้อถ้ามี และระวังการถูกแมวกัดซ้ำ